**О Б Р А З Л О Ж Е Њ Е**

1. **УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у одредбама члана 97. тач. 6. и 7. Устава Републике Србије, према којима Република Србија уређује и обезбеђује, поред осталог, јединствено тржиште, правни положај привредних субјеката, систем обављања појединих привредних и других делатности, банкарски и девизни систем, својинске и облигационе односе и заштиту свих облика својине.

1. **РАЗЛОЗИ ЗА ДОНОШЕЊЕ ЗАКОНА**

Имајући у виду ситуацију која се наставила и након завршетка ванредног стања у Републици Србији, како би се омогућило ублажавање економских и финансијских последица насталих услед пандемије COVID-19 изазване вирусом SARS-CoV-2 неопходан је наставак предузетих мера подршке привреди које имају за циљ повећање ликвидности привредних субјеката.

Разлози за доношење измена Закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2 („Службени гласник РСˮ, број 153/20, у даљем тексту: Закон) имају за превасходни и приоритетни циљ ублажавање економских и финансијских последица по привреду Републике Србије насталих услед пандемије COVID-19 изазване вирусом SARS-CoV-2, те је стога усвојен нови, трећи економски пакет мера за подршку привреди и грађанима вредан 294,4 милијарди динара, чиме ће се, између осталог, обезбедити додатних 500 милиона евра за привреднике кроз гарантну шему и продужити њено време трајања, како би се обезбедила додатна ликвидност привреди. Повећање ликвидности привредних субјеката кроз механизам гарантовања Републике Србије за кредите које банке одобравају привредним субјектима за финансирање ликвидности и обртних средстава, јесте мера која у себи сублимира изузетно важан и нужан механизам ефеката за сва лица са седиштем у Републици Србији укључујући и пољопривредна газдинства, која су регистрована у Агенцији за привредне регистре Републике Србије и класификована као предузетник, или микро, мало и средње привредно друштво у складу са законом којим се уређује рачуноводство, као и друга лице која нису регистрована у Агенцији за привредне регистре, а имају званично објављене финансијске извештаје и класификована су као предузетник, или микро, мало и средње предузеће у складу са законом којим се уређује рачуноводство, а чија је ликвидност предуслов функционисања привреде Републике Србије.

Пратећи нужност потребе обједињеног и системског реаговања како би се очувао самоодржив и несметан рад привредних субјеката Републике Србије чија је делатност обустављена или битно отежана, након широког и свеобухватног анализирања у пуној координацији са свим релевантним чиниоцима и субјектима привреде Републике Србије, с једне стране и банкарским сектором, с друге стране, констатована је нужна потреба да Република Србија преузме обавезу да, као гарант, измири потраживања банака настала по основу одобрених кредита од стране банака за финансирање ликвидности и обртних средстава за кредитирање привреде с циљем ублажавања негативних економских и финансијских последица пандемије COVID 19 изазване вирусом SARS-CоV-2, у пуној транспарентној, контролисаној, активној и условљеној партиципацији банака које су извор финансирања кроз кредитирање привредних субјеката Републике Србије, и уз пуни контролни и надзорни механизам Народне банке Србије у спровођењу ове мере.

С обзиром на значајан пад прихода у периоду и након ванредног стања и глобалне пандемије, ликвидност привреде је значајно угрожена, те је за њену ревитализацију неопходна подршка Републике Србије.

Полазећи од свега изнетог предлаже се доношење измена Закона.

1. **ОБЈАШЊЕЊЕ ПОЈЕДИНАЧНИХ РЕШЕЊА**

Чланом 1. предложених измена Закона, мења се члан 2. став 1. тачка 3) Закона тако што се мења рок доспећа зановљеног кредита којим се врши замена постојећих износа потраживања банке која доспевају или истичу након закључења уговора о гарантовању Републике Србије, Народне банке Србије и банака, и који доспевају најкасније до 30. јуна 2022. године.

Истим чланом предложених измена Закона, мења се став 1. тачка 5) Закона тако што се, као разлог за продужење рока отплате и/или грејс-периода, поред мораторијума, наводе и друге олакшице увeдeне прoписимa Нaрoднe бaнкe Србиje, рaди ублaжaвaњa пoслeдицa пaндeмиje COVID-19 у циљу стaбилнoсти финaнсиjскoг систeмa.

Истим чланом предложених измена Закона, мења се став 1. тачка 6) Закона у вези са роком пуштања кредита у течај, тако да дан пуштања кредита у течај буде најкасније до 31. јула 2022. године.

Чланом 2. предложених измена Закона, мења се члан 3. став 4. Закона тако да максимални износ те гаранције на нивоу осигураног порфолија износи 600.000.000 евра (словима: шестстотинамилиона евра и 00/100), чиме је у свему прецизиран режим гарантовања, а који је производ консензуса објективних потреба за реализацију ове мере.

Чланом 3. предложених измена Закона, мења се члан 4. став 2. Закона тако да банке могу да за реализацију кредита пласирају износ до 2.500.000.000 евра (словима: двемилијардепетстотина милиона евра и 00/100).

Чланом 4. предложених измена Закона, мења се члан 8. став 1. тачка 1) Закона тако што Република Србија може издати Појединачну гаранцију као средство обезбеђења за потраживање банке по уговору о кредиту искључиво и само под условима да је кредит пуштен у течај најкасније до 31. јула 2022. године.

Истим чланом предложених измена Закона, мења се члан 8. став 1. тачка 2) Закона тако што се, као разлог за продужење рока отплате и/или грејс-периода, поред мораторијума, наводе и друге олакшице увeдeне прoписимa Нaрoднe бaнкe Србиje, рaди ублaжaвaњa пoслeдицa пaндeмиje COVID-19 у циљу стaбилнoсти финaнсиjскoг систeмa.

Истим чланом предложених измена Закона, мења се члан 8. ст. 2. и 3. Закона, тако да уговор о кредиту мора бити закључен најкасније до 30. јуна 2022. године и мора бити пуштен у течај најкасније до 31. јула 2022. године.

Чланом 5. предложених измена Закона, мења се члан 9. Закона тако што се, као разлог за продужење рока отплате и/или грејс-периода, поред мораторијума, наводе и друге олакшице увeдeне прoписимa Нaрoднe бaнкe Србиje, рaди ублaжaвaњa пoслeдицa пaндeмиje COVID-19 у циљу стaбилнoсти финaнсиjскoг систeмa.

Чланом 6. предложених измена Закона, мења се члан 10. став 1. тачка 2) Закона, тако да Република Србија може гарантовати за кредите за финансирање ликвидности и обртних средстава за нове кредите, у износу не мањем од 50% од укупног износа кредита на који се односи гарантна шема, а за занављање кредита код којих потраживања доспевају у периоду након 29. фебруара 2020. године, а не касније од 30. јуна 2022. године, у износу не већем од 50% од укупног износа кредита на који се односи гарантна шема.

Истим чланом предложених измена Закона, мења се члан 10. став 5. Закона, тако да је банка у обавези да достави Министарству финансија извештај о укупном износу осигураног портфолија најкасније до 15. јула 2022. године, као услов за закључивање анекса уговора из члана 12. Закона.

Чланом 7. предложених измена Закона, мења се члан 12. став 5. Закона, тако што ће Република Србија, по добијању комплетне документације, закључити анекс појединачног уговора о гаранцији најкасније до 31. јула 2022. године.

Чланом 8. предложених измена Закона, одређено је да овај закон ступа на снагу осмог дана од дана објављивања у „Службеном гласнику Републике Србије”.

1. **АНАЛИЗА ЕФЕКАТА ЗАКОНА**

**Одређење проблема које је потребно решити**

Ликвидност привредних субјеката у као предузетник, или микро, мало и средње привредно друштво у складу са законом којим се уређује рачуноводство и даље је угрожена имајући у виду негативне економске и финансијске последице настале услед пандемије COVID-19 изазване вирусом SARS-CoV-2 у Србији, региону и свету. Имајући у виду неизвесност и локалне и глобалне економске и финансијске изазове, неопходан је наставак предузетих мера подршке привреди које имају за циљ повећање ликвидности привредних субјеката.

**Циљеви који се постижу његовим доношењем**

Република Србија преузима обавезу да, као гарант, измири потраживања банака настала по основу одобрених кредита од стране банака за финансирање ликвидности и обртних средстава за кредитирање привреде с циљем ублажавања негативних економских и финансијских последица пандемије COVID 19 изазване вирусом SARS-CоV-2, у пуној транспарентној, контролисаној, активној и условљеној партиципацији банака које су извор финансирања кроз кредитирање привредних субјеката Републике Србије, и уз пуни контролни и надзорни механизам Народне банке Србије у спровођењу ове мере. На овај начин, омогућава се несметано кредитирање најугроженијег сегмента домаће привреде чија је ликвидност најзначајније угрожена последицама пандемије COVID-19 изазване вирусом SARS-CoV-2.

**Зашто је доношење акта најбоље за решавање проблема?**

Доношење измена Закона има за превасходни и приоритетни циљ ублажавање економских и финансијских последица по привреду Републике Србије насталих услед пандемије COVID-19 изазване вирусом SARS-CoV-2.

Како би се обезбедила додатна ликвидност привреди усвојен је нови, трећи економски пакет мера за подршку привреди и грађанима вредан 294,4 милијарди динара, чиме ће се, између осталог, обезбедити додатних 500 милиона евра за привреднике кроз гарантну шему и продужити њено време трајања.

**На кога и како ће утицати предложена решења?**

Повећање ликвидности привредних субјеката кроз механизам гарантовања Републике Србије за кредите које банке одобравају привредним субјектима за финансирање ликвидности и обртних средстава, јесте мера која у себи сублимира изузетно важан и нужан механизам ефеката за сва лица са седиштем у Републици Србији укључујући и пољопривредна газдинства, која су регистрована у Агенцији за привредне регистре Републике Србије и класификована као предузетник, или микро, мало и средње привредно друштво у складу са законом којим се уређује рачуноводство, као и друга лице која нису регистрована у Агенцији за привредне регистре, а имају званично објављене финансијске извештаје и класификована су као предузетник, или микро, мало и средње предузеће у складу са законом којим се уређује рачуноводство, а чија је ликвидност предуслов функционисања привреде Републике Србије.

**Који су трошкови које ће примена закона изазвати грађанима и привреди посебно малим и средњим предузећима?**

Примена закона неће изазвати трошкове грађанима и привреди, штавише, његовом применом се као што је наведено олакшава приступа средствима малим и средњим предузећима и смањује цена задуживања код комерцијалних банака.

**Да ли позитивне последице доношења Закона оправдавају трошкове његове примене?**

Имајући у виду да се механизам гарантовања Републике Србије за кредите које банке одобравају привредим субјектима за финансирање ликвидности и обртних средстава већ показало као изузетно ефикасан механизам за покретање кредитне активности, очување ликвидности предузећа, позитивне последице оправдавају трошкове његове примене.

**Да ли се Законом подржава стварање нових привредних субјеката на тржишту и тржишна конкуренција?**

Очувањем домаће ликвидности домаће привреде, непосредно се штите и ланци вредности, омогућава несметан проток домаћег капитала и спречава криза солвентности која прати кризу ликвидности. У складу са наведеним, умањује се и негативни ефекат на услове за стварање нових привредних субјеката и тржишну конкуренције који су изазвани економским и финансијским последицама насталим услед пандемије COVID-19 изазване вирусом SARS-CoV-2.

**Да ли су све заинтересоване стране имале прилику да се изјасне о закону?**

Пратећи нужност потребе обједињеног и системског реаговања како би се очувао самоодржив и несметан рад привредних субјеката Републике Србије чија је делатност обустављена или битно отежана, након широког и свеобухватног анализирања у пуној координација са свим релевантним чиниоцима и субјектима привреде Републике Србије, с једне стране и банкарским сектором, с друге стране, констатована је нужна потреба да Република Србија преузме обавезу да, као гарант, измири потраживања банака настала по основу одобрених кредита од стране банака за финансирање ликвидности и обртних средстава за кредитирање привреде с циљем ублажавања негативних економских и финансијских последица пандемије COVID 19 изазване вирусом SARS-CоV-2, у пуној транспарентној, контролисаној, активној и условљеној партиципацији банака које су извор финансирања кроз кредитирање привредних субјеката Републике Србије, и уз пуни контролни и надзорни механизам Народне банке Србије у спровођењу ове мере.

**Које ће се мере током примене Закона предузети да би се остварило оно што се доношењем Закона намерава?**

Контрола реализације конституисана је превасходно кроз режим извештавања, те је утврђена обавеза банке да извештава Министарство финансија и Народну банку Србије о реализацији гарантне шеме. Уз наведено, а с обзиром на обим и потребу свеобухватног, благовременог и континуираног праћења које захтева проширење капацитета у свим сегментима тог поступања расположивог кадровског капацитета утврђено је да ће Министарство финансија контролу вршити уз стручно-техничку подршку Агенције за осигурање и финансирање извоза Републике Србије а.д. Ужице која располаже адекватним стручним и техничким капацитетима неопходним за ову намену.

1. **ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА**

За реализацију овог закона, у буџету Републике Србије за одговарајућу фискалну годину, биће обезбеђена средства неопходна за извршавање обавеза преузетих по основу овог закона.

1. **ПРЕГЛЕД ОДРЕДАБА ЗАКОНА КОЈЕ СЕ МЕЊАЈУ, ОДНОСНО ДОПУЊУЈУ**

Појмови

Члан 2.

Поједини изрази употребљени у овом закону имају следећа значења:

1) *банка* – има значење утврђено у закону којим се уређују банке;

2) *кредит* – кредит одобрен кориснику од стране банке, у складу са уговором закљученим између банке и корисника кредита, који се обезбеђује гаранцијом у складу са условима прописаним овим законом;

3) *зановљени кредит* - је нови кредит одобрен кориснику кредита од стране банке за ликвидност и обртна средства који се обезбеђује гаранцијом у складу са условима прописаним овим законом, а којим се врши замена постојећих износа потраживања банке која доспевају или истичу након закључења уговора о гарантовању Републике Србије, Народне банке Србије и банака закљученог у складу са Уредбом и овим законом, а који су били уговорени пре дана закључења уговора о гарантовању Републике Србије, Народне банке Србије и банака у складу са Уредбом и овим законом и који доспевају најкасније до ~~30. јуна 2021. године~~ 30. ЈУНА 2022. ГОДИНЕ;

4) *намена кредита* који се обезбеђује гаранцијом у складу са овим законом - јесте финансирање ликвидности и обртних средстава;

5) *~~рок кредита~~*~~- је период одређен уговором о кредиту закљученим између банке и корисника, а који не може бити дужи од 36 месеци од дана пуштања кредита у течај, укључујући и грејс период у трајању од девет до 12 месеци, осим у случају примене мораторијума уведеног прописима Народне банке Србије ради ублажавања последица пандемије COVID-19 у циљу стабилности финансијског система, када се рок отплате кредита продужава за период трајања овог мораторијума;~~ РOК КРEДИТA - JE ПЕРИОД ОДРЕЂЕН УГОВОРОМ О КРЕДИТУ ЗАКЉУЧЕНИМ ИЗМЕЂУ БАНКЕ И КОРИСНИКА, А КОЈИ НЕ МОЖЕ БИТИ ДУЖИ ОД 36 МЕСЕЦИ ОД ДАНА ПУШТАЊА КРЕДИТА У ТЕЧАЈ, УКЉУЧУЈУЋИ И ГРЕЈС ПЕРИОД У ТРАЈАЊУ ОД ДEВEТ ДO 12 МEСEЦИ, OСИМ У СЛУЧAJУ ПРИМEНE МOРAТOРИJУМA И/ИЛИ ДРУГИХ ОЛАКШИЦА УВEДEНИХ ПРOПИСИМA НAРOДНE БAНКE СРБИJE РAДИ УБЛAЖAВAЊA ПOСЛEДИЦA ПAНДEМИJE COVID-19 У ЦИЉУ СТAБИЛНOСТИ ФИНAНСИJСКOГ СИСТEМA, КAДA СE РOК OТПЛAТE КРEДИТA ПРOДУЖAВA ЗA ПEРИOД КОЈИ ЈЕ УТВРЂЕН У СКЛАДУ СА ТИМ ПРОПИСИМА;

6) *дан пуштања кредита у течај* - је најкасније 30 дана од дана одобрења кредита за нове кредите, односно шест месеци од дана одобрења кредита за зановљене кредите, а најкасније до ~~31. јула 2021. године~~31. ЈУЛА 2022. ГОДИНЕ;

7) *максимални износ кредита* - је износ који је једнак мањем од два износа:

- четвртина, односно 25% прихода корисника кредита из 2019. године према финансијским извештајима које је корисник кредита доставио Агенцији за привредне регистре за статистичке сврхе за ту годину или

- износ од 3.000.000 евра (словима: тримилиона евра и 00/100) - за кредите одобрене у еврима, односно износу једнаком динарској противвредности износа од 3.000.000 евра израчунатог на основу званичног средњег курса динара према евру који утврђује Народна банка Србије важећем на дан закључења уговора о кредиту - за кредите одобрене у динарима;

8) *валута кредита* - је динар (RSD) или евро (EUR);

9) *гарантна шема* - представља меру подршке привреди путем портфолио гаранција за ублажавање последица пандемије болести COVID-19 изазване вирусом SARS-CoV-2 у поступку и на начин дефинисан овим законом;

10) *гаранција* - је портфолио, односно скуп појединачних гаранција Републике Србије, која је безусловна, платива на први позив и издата у корист банака као обезбеђење портфолија банака по кредитима корисника;

11) *осигурани портфолио* - означава у било ком релевантном тренутку укупан уговорени износ главнице кредита покривен гаранцијом Републике Србије, с тим да осигурани портфолио не може ни под којим околностима прекорачити максимални износ гаранције Републике Србије;

12) *појединачна гаранција* - је гаранција која се издаје по портфолију сваке појединачне банке издата по осигураном портфолију сваке појединачне банке.

II. УСЛОВИ, ПОСТУПАК, ВИСИНА И ОБЕЗБЕЂЕЊЕ СРЕДСТАВА

ЗА ИЗДАВАЊЕ ГАРАНЦИЈЕ РЕПУБЛИКЕ СРБИЈЕ

Члан 3.

Република Србија преузима обавезу да као гарант измири потраживања банака настала по основу одобрених кредита од стране банака за финансирање ликвидности и обртних средстава за кредитирање привреде са циљем ублажавања негативних економских и финансијских последица пандемије болести COVID-19 изазване вирусом SARS-CoV-2, а у складу са овим законом и уговором о гарантовању закљученим између Републике Србије, Народне банке Србије и банака у складу са овим законом.

Гаранција из става 1. овог члана издаје се у корист банака.

Гаранција из става 1. овог члана издаје се као безусловна, без права на приговор и наплатива на први позив.

Максимални износ гаранције из става 1. овог члана на нивоу осигураног портфолија износи ~~480.000.000 евра (словима: четиристотинеосамдесетмилиона евра и 00/100)~~ 600.000.000 ЕВРА (СЛОВИМА: ШЕСТСТОТИНАМИЛИОНА ЕВРА И 00/100).

Република Србија се обавезује да ће обезбедити у буџету за одговарајућу фискалну годину средства неопходна за извршавање обавеза преузетих по основу гаранције из става 1. овог члана.

По портфолију сваке појединачне банке ће се издати појединачна гаранција (у даљем тексту: Појединачна гаранција). Појединачном гаранцијом сматра се уговор из става 1. овог члана потписан са сваком појединачном банком, а тренутак потписивања уговора сматра се тренутком издавања Појединачне гаранције.

Максимални дозвољени износ Појединачне гаранције по банкама по гарантној шеми из става 4. овог члана се обрачунава у било ком релевантном тренутку као производ осигураног портфолија појединачне банке, стопе покрића (80%) и стопе максималне гаранције (30%).

Почетком отплате кредита Појединачна гаранција се сукцесивно и аутоматски умањује сразмерно умањењу износа главница обезбеђеног портфолија.

Износ по Појединачној гаранцији није обновљив.

Право на издавање Појединачне гаранције из гарантне шеме и укупан износ кредита обезбеђених гаранцијом Републике Србије по гарантној шеми

Члан 4.

Право на издавање Појединачне гаранције из члана 3. овог закона имају банке за портфолио који садржи кредите за које се у складу са чланом 7. овог закона могу издати гаранције.

Банке могу да за реализацију кредита пласирају износ до ~~2.000.000.000 евра (словима: двемилијарде евра и 00/100)~~ 2.500.000.000 ЕВРА (СЛОВИМА: ДВЕМИЛИЈАРДЕПЕТСТОХИЉАДА ЕВРА И 00/100).

Услови за обезбеђење кредита у складу са гарантном шемом

Члан 8.

Република Србија може издати Појединачну гаранцију као средство обезбеђења за потраживање банке по уговору о кредиту под следећим условима:

1. да је кредит пуштен у течај најкасније до ~~31. јула 2021. године~~31. ЈУЛА 2022. ГОДИНЕ;
2. ~~да је рок отплате кредита до 36 месеци од дана пуштања у течај, у који рок је урачунат и грејс-период од девет до 12 месеци од дана пуштања кредита у течај, осим у случају примене мораторијума уведеног прописима Народне банке Србије ради ублажавања последица пандемије COVID-19 у циљу стабилности финансијског система, када се рок отплате кредита продужава за период трајања овог мораторијума;~~ ДА ЈЕ РOК ОТПЛАТЕ КРEДИТA ДО 36 МЕСЕЦИ ОД ДАНА ПУШТАЊА КРЕДИТА У ТЕЧАЈ, У КОЈИ РОК ЈЕ УРАЧУНАТ И ГРЕЈС-ПЕРИОД ОД ДEВEТ ДO 12 МEСEЦИ ОД ДАНА ПУШТАЊА КРЕДИТА У ТЕЧАЈ, OСИМ У СЛУЧAJУ ПРИМEНE МOРAТOРИJУМA И/ИЛИ ДРУГИХ ОЛАКШИЦА, УВEДEНИХ ПРOПИСИМA НAРOДНE БAНКE СРБИJE РAДИ УБЛAЖAВAЊA ПOСЛEДИЦA ПAНДEМИJE COVID-19 У ЦИЉУ СТAБИЛНOСТИ ФИНAНСИJСКOГ СИСТEМA, КAДA СE РOК OТПЛAТE КРEДИТA ПРOДУЖAВA ЗA ПEРИOД КОЈИ ЈЕ УТВРЂЕН У СКЛАДУ СА ТИМ ПРОПИСИМА;

3) да је кредит одобрен у динарима (RSD) или еврима (EUR);

4) да је начин отплате кредита у месечним ануитетима;

5) да каматну стопу одређује банка у складу са својом кредитном политиком, а у износу не већем од једномесечне стопе BELIBOR увећане за 2,50% (1M BELIBOR + 2,50 п.п.) за кредите одобрене у динарима (RSD);

6) да каматну стопу одређује банка у складу са својом кредитном политиком, у износу не већем од тромесечне стопе EURIBOR увећане за 3,00% (3M EURIBOR + 3,00 п.п.) за кредите одобрене у еврима (EUR);

7) да су као инструмент обезбеђења кредита достављене најмање менице корисника и већинског власника корисника, где се под већинским власништвом подразумева директно власништво једнако или веће од 25%;

8) да корисник кредита неће исплаћивати учешће у добити (дивиденде), нити повраћај позајмице оснивача у првих годину дана након закључења уговора о кредиту;

9) да корисник кредита неће вршити током трајања грејс-периода по кредиту превремену отплату постојећих кредита са истом наменом код било које друге банке, а који нису укључени у осигурани портфолио.

Под условима из става 1. овог члана уговор о кредиту мора бити закључен најкасније до ~~30. јуна 2021. године~~30. ЈУНА 2022. ГОДИНЕ.

Под условима из става 1. овог члана кредит мора бити пуштен у течај најкасније до ~~31. јула 2021. године~~31. ЈУЛА 2022. ГОДИНЕ.

Рoк oтплaтe крeдитa кojи мoжe бити oбeзбeђeн у склaду сa гaрaнтнoм шeмoм

Члан 9.

~~Рoк oтплaтe крeдитa je дo 36 мeсeци oд дaнa пуштaњa крeдитa у тeчaj, у кojи je урaчунaт и грejс-пeриoд oд дeвeт дo 12 мeсeци oд дaнa пуштaњa крeдитa у тeчaj, oсим у случajу примeнe мoрaтoриjумa увeдeнoг прoписимa Нaрoднe бaнкe Србиje рaди ублaжaвaњa пoслeдицa пaндeмиje COVID-19 у циљу стaбилнoсти финaнсиjскoг систeмa, кaдa сe рoк oтплaтe крeдитa прoдужaвa зa пeриoд трajaњa oвoг мoрaтoриjумa.~~ РOК OТПЛAТE КРEДИТA JE ДO 36 МEСEЦИ OД ДAНA ПУШТAЊA КРEДИТA У ТEЧAJ, У КOJИ JE УРAЧУНAТ И ГРEJС-ПEРИOД OД ДEВEТ ДO 12 МEСEЦИ OД ДAНA ПУШТAЊA КРEДИТA У ТEЧAJ, OСИМ У СЛУЧAJУ ПРИМEНE МOРAТOРИJУМA И/ИЛИ ДРУГИХ ОЛАКШИЦА, УВEДEНИХ ПРOПИСИМA НAРOДНE БAНКE СРБИJE РAДИ УБЛAЖAВAЊA ПOСЛEДИЦA ПAНДEМИJE COVID-19 У ЦИЉУ СТAБИЛНOСТИ ФИНAНСИJСКOГ СИСТEМA, КAДA СE РOК OТПЛAТE КРEДИТA ПРOДУЖAВA ЗA ПEРИOД КОЈИ ЈЕ УТВРЂЕН У СКЛАДУ СА ТИМ ПРОПИСИМА.

IV. АЛОКАЦИЈА СРЕДСТАВА ГАРАНТНЕ ШЕМЕ ПО БАНКАМА, ВРСТАМА И ИЗНОСИМА КРЕДИТА КОЈИ МОГУ БИТИ ОБЕЗБЕЂЕНИ ГАРАНЦИЈОМ У СКЛАДУ СА ГАРАНТНОМ ШЕМОМ

Члан 10.

Република Србија, у складу са овим законом, може гарантовати за кредите за финансирање ликвидности и обртних средстава:

1) за нове кредите, у износу не мањем од 50% од укупног износа кредита на који се односи гарантна шема;

2) за занављање кредита код којих потраживања доспевају у периоду након 29. фебруара 2020. године, а не касније од ~~30. јуна 2021. године~~30. ЈУНА 2022. ГОДИНЕ, у износу не већем од 50% од укупног износа кредита на који се односи гарантна шема.

Алокација средстава по банкама се врши на следећи начин:

1) износ до 50% од укупног износа кредита на који се односи гарантна шема, до 1.000.000.000 евра (словима: једнамилијарда евра и 00/100) додељује се овим законом, банкама сразмерно тржишном учешћу банака (за кредите у сегменту микро, малих и средњих привредних друштава и предузетника) на дан 29. фебруар 2020. године, за које потребе су се користили званични подаци Народне банке Србије;

2) након што банка достигне 85% искоришћености максималног осигураног портфолија, банка може конкурисати за повећање максималног осигураног портфолија из преосталог износа средстава из гарантне шеме под сходним условима за повећање максималног осигураног портфолија неограничен број пута, с тим да сваки појединачни захтев не може бити мањи од 5.000.000,00 евра (словима: петмилиона евра и 00/100), нити већи од 25.000.000,00 евра (словима: двадесетпетмилиона евра и 00/100).

Износ Појединачне гаранције из става 2. тачка 1) овог члана дефинише се уговором из члана 12. овог закона.

Анексом уговора из члана 12. овог закона дефинисаће се коначни износ сваке Појединачне гаранције, у складу са ставом 2. тачка 2) овог члана.

Услов за закључивање анекса уговора из става 4. овог члана је да банка достави Министарству финансија извештај о укупном износу осигураног портфолија најкасније до ~~15. јула 2021. године~~15. ЈУЛА 2022. ГОДИНЕ.

VI. УГОВОР О ИЗДАВАЊУ ПОЈЕДИНАЧНЕ ГАРАНЦИЈЕ

Члан 12.

Република Србија, Народна банка Србије и банке закључују у складу са овим законом, појединачни уговор о гаранцији Републике Србије за кредитирање привреде са циљем ублажавања негативних последица услед пандемије болести COVID-19 изазване вирусом SARS-CoV-2, односно анекс уговора за кредите алоцираних у складу са чланом 10. став 2. тачка 2) овог закона.

У име Републике Србије уговор из става 1. овог члана закључује Влада.

Уговор из става 1. овог члана нарочито садржи ближе прецизирање: услова под којима кредити могу бити обезбеђени гаранцијом у складу са гарантном шемом утврђеном овим законом у погледу критеријума подобности корисника и критеријума подобности кредита; поступка одобравања и уговарања кредита који могу бити обезбеђени гаранцијом у складу са гарантном шемом утврђеном овим законом; механизама за повећање, односно смањење осигураног портфолија; механизама укључивања и искључивања кредита из осигураног портфолија; рока издавања гаранције у корист банке; услова и поступка за подношење захтева за плаћање по гаранцији издатој од стране Републике Србије у складу са овим законом; рока важења гаранције; извештавања; наплате, као и друга питања од значаја.

Закључењем уговора, односно анекса уговора из става 1. овог члана сматра се да је Република Србија издала Појединачну гаранцију.

Анекс појединачног уговора из става 1. овог члана, Република Србија ће, по добијању комплетне документације закључити најкасније до ~~31. јула 2021. године~~ 31. ЈУЛА 2022. ГОДИНЕ.

Народна банка Србије није гарант и не може имати никаквих обавеза по основу потраживања банака у складу са овим законом и уговором о гаранцији из става 1. овог члана.